Diari Oficial de la Generalitat Valenciana


Sumari del DOGV 8682, del 21-11-2019 (2019/8733)

Notificació de la sentència dictada en el procediment ordinari número 18/2017.
------------------------------------------------------------------------------

### Dades del document

Número de DOGV
:   8682

Data del DOGV
:   21-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8733


Organisme emissor
:   Jutjat de Primera Instància i Instrucció Número 6 de Llíria

Tipus de document
:   Edicte

Notificació de la sentència dictada en el procediment ordinari número 18/2017. [2019/8733]  
De: Mediterránea de Medicina y Estética, SL.  
Procurador: Carlos Eduardo Solsona Espriu.  
Contra: Avanza Estética Burjassot.  
En el present procediment ordinari número 18/2017, seguit a instàncies de Mediterránea de Medicina y Estética, SL, contra Avanza Estética Burjassot, s'ha dictat sentència el tenor literal de la qual és el següent:  
  
  
«Sentència número 18/2018  
Jutgessa que la dicta: María José Peiró Aspurz  
Lloc: Llíria (València)  
Data: 29 de gener de 2018  
Part demandant: Mediterránea de Medicina y Estética, SL.  
Advocat: José Francisco Doménech García  
Procurador: Carlos Eduardo Solsona Espriu  
Part demandada: Avanza Estética Burjassot  
Objecte del judici: resta d'ordinaris  
Dispositiva  
Estime íntegrament la demanda interposada per Mediterránea de Medicina y Estética, SL contra Avanza Estética Burjassot, declare resolt el contracte de data 24 de novembre de 2011, subscrit entre les parts, i condemne Avanza Estética Burjassot a:  
  
1. Abonar a Mediterránea de Medicina y Estética, SL la quantitat de 12.029 euros corresponents als cànons impagats, més els interessos de la Llei 3/2004, des de les dates en què degué efectuar-se el pagament de cada factura, fins a la data del pagament complet.  
2. Procedir a finalitzar els tractaments pendents de realitzar, l'import dels quals ascendeix a un total de 39.799,63 euros.  
3. Al compliment de les obligacions establides en l'estipulació 20.3 del contracte de franquícia:  
a) A complir amb els compromisos de pagament assumits en el contracte fins al total saldo i quitança de les obligacions recíproques.  
b) A retirar del seu establiment tots els distintius de la marca, com retolació, documentació comercial, fullets, paper imprés, material publicitari i qualsevol altre element d'aquestes característiques que estiga en el seu poder, tant a l'interior com en l'exterior de l'establiment.  
  
c) Entregar al franquiciador els documents operatius i corporatius de la franquícia, així com qualsevol altra documentació referida al saber fer que estiga en el seu poder, i mantindre en vigor l'obligació de confidencialitat.  
d) Cessar en la utilització de qualsevol marca, logotip, nom comercial i altres signes distintius la titularitat dels quals ostente el franquiciador. Igualment prendrà les mesures oportunes per a fer suprimir qualsevol referència al nom comercial, marca o marques i logotips del franquiciador en els anuaris telefònics i altres llocs físics i/o virtuals que el públic poguera consultar.  
e) Procedir a efectuar aquelles modificacions o canvis en la clínica que siguen necessaris per a impedir qualsevol associació o semblança amb una clínica Clínicas Dh-Depilhair.  
f) Fer arribar al franquiciador una última còpia de les bases de dades de clients de què dispose Avanza Estética Burjassot, SL, en la data de la resolució, i recordar-li que no podrà conservar cap còpia de l'esmentada base de dades; s'abstindrà de qualsevol comunicació amb els clients i s'encarregarà, si escau, el franquiciador de comunicar la cessió.  
  
g) L'empresa no podrà exercir, en cap cas, per si mateixa, per terceres persones, o per mitjà de la seua participació en societats mercantils, activitats de naturalesa idèntica o similar o connexa amb aquella que constitueix l'objecte del contracte de franquícia, i es mantindrà tal prohibició durant un any posterior a la data d'extinció de la relació contractual que vincula les parts, tot això referit exclusivament a l'immoble on el franquiciat haja desenvolupat l'activitat de la seua clínica Clínicas Dh-Depilhair.  
I tot això amb imposició expressa al demandat de les costes processals.»  
  
I atés que aquest demandat, Avanza Estética Burjassot, es troba en parador ignorat, s'expedeix el present edicte a fi que li servisca de notificació de forma deguda.  
  
Llíria, 12 de setembre de 2019.- La lletrada de l'Administració de justícia: Consuelo Blasco Montón.